Ян Міхайлаў абвінавачваўся ва ўхіленні ад тэрміновай вайсковай службы (ч.1 арт. 435 КК РБ). Як вернік Царквы Хрысціян Веры Евангельскай “Новы Запавет” і старэйшы сын у шматдзетнай сям’і малады чалавек па сваіх рэлігійных перакананнях і сямейных абставінах не мог праходзіць тэрміновую вайсковую службу. Ён прасіў прадаставіць яму магчымасць альтэрнатыўнай службы, але на гэта ваенкамат прапанаваў яму толькі службу ў рэзерве. Аднак прызыўная камісія ў ліпені 2009 г. у парушэнне дырэктывы Міністэрства абароны прыняла рашэнне аб накіраванні Я.Міхайлава на тэрміновую службу. Пра ўжбуджаную супраць сябе крымінальную справу ён даведаўся толькі ў дзень затрымання.